Den mand, der 3. september brændte inde i en bil, kan snart identificeres.

Det er tre dage siden, at en mand indebrændte i en Mazda på Katsigvej nær Frederikshavn. Politiet har endnu ikke kunne fastslå mandens identitet, da liget nærmest var forkullet, men nu kan mandens identitet snart fastslås. Ifølge Karsten Toft fra Nordjyllands Politi, lokalafdelingen Frederikshavn, er manden blevet obduceret, og det er muligt at identificere ham ud fra hans tandkort. Tandkortet er sendt til Aarhus, hvor retsmedicinere skal identificere manden. Hos Nordjyllands Politi forventer de at få svar på identifikationen onsdag. Politiet formoder, at manden der brændte, er den 65-årig mand, som er registreret som ejer af bilen.